บิ๊กล็อตเสริมสุข ขายผ่านโนมูระ มูลค่า1.1พันล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — บล.โนมูระ ยกขายบิ๊กล็อตเสริมสุข 9% มูลค่ากว่า 1,100 ล้านบาท ยังไม่รู้ตัวคนซื้อขายเป็นใคร คาดโอนหุ้นกันในกลุ่มผู้ถือหุ้นใหญ่
รายงานข่าวจากตลาดหลักทรัพย์ แจ้งรายการซื้อขายรายใหญ่ (Big Lot) หุ้นบริษัท เสริมสุข (SSC) 1 รายการ จำนวนหุ้น 24.26 ล้านหุ้น หรือคิดเป็น 9.13% ของหุ้นทั้งหมด ราคาซื้อขายเฉลี่ยหุ้นละ 46.50 บาท คิดเป็นมูลค่ารวม 1,128.54 ล้านบาท 
สำหรับหุ้นจำนวนดังกล่าว เป็นการถือโดยบริษัท ไทยเอ็นวีดีอาร์ ผ่านบัญชีของบริษัทหลักทรัพย์ (บล.) โนมูระ พัฒนสิน จำนวน 24.26 ล้านหุ้น 
แหล่งข่าวจากโบรกเกอร์ เปิดเผยว่า รายการบิ๊กล็อตดังกล่าวคาดขายออกมาจาก บล.โนมูระ พัฒนสิน ซึ่งเป็นผู้ถือหุ้นจำนวนนี้ โดยวันเดียวกันปริมาณซื้อขายของโบรกเกอร์แห่งนี้ปรับตัวขึ้นผิดปกติโดยมีปริมาณการขายถึง 1,600 ล้านบาท 
ขณะเดียวกัน บล.กสิกรไทย คาดว่าเป็นฝั่งเข้าไปซื้อบิ๊กล็อต เนื่องจากมีปริมาณการซื้อเป็นจำนวนมาก 2,000 ล้านบาท ขณะที่มีปริมาณขายเพียงเล็กน้อย
แหล่งข่าวเปิดเผยว่า รายการขายบิ๊กล็อตตี คาดเป็นการโอนขายหุ้นในกลุ่มของผู้ถือหุ้นใหญ่ หลังจากที่บริษัท เอสเอส เนชั่นแนล โลจิสติกส์ เข้ามาถือหุ้น เพราะก่อนหน้าที่เอสเอสฯ เข้ามาทำคำเสนอซื้อ ไม่มีบริษัท ไทยเอ็นวีดีอาร์ ถือหุ้น
ด้านราคาหุ้น SSC วันที่ 23 ก.พ. มีการซื้อขายเพียง 1,200 หุ้น ราคา 46.50 บาท มูลค่าซื้อขาย 5.6 หมื่นบาท ซึ่งเป็นราคาเดียวกับการทำบิ๊กล็อตบนกระดาน